cyanic-selkie/wikianc huggingface dataset:
Претсократовци
Претсократовци — збирен назив за филозофите што делувале пред Сократ или негови современици, но изложувајќи сфаќања формирани пред тоа. Изразот води потекло од делото Die Fragmente der Vorsokratiker (Фрагментите на претсократовците, 1903) од Херман Дилс.
Понекогаш е тешко да се одреди линијата на аргументирање на некои претсократовци со кои ги излагале своите гледишта. Додека највеќето од нив пишувале значајни дела, ниедно од тие дела не е зачувано во целост. Сѐ што имаме се само нивни циирања од страна на подоцнежни филозофи и историчари и по некој писмен фрагмент.
Претсократовците ги отфрлале традиционалните митолошки верувања за природните појави во нивното окружување и барале порационални објасненија. Многу од нив ги поставувале прашањата:
Други пак се задржале на дефинирање на проблеми и парадокси кои станале основа за подоцнежните математички, научни и филозофски изучувања. Се разбира, треба да се спомне дека космологиите на раните грчки филозофи денес се преработени со гледишта засновани на научни факти. Подоцнежните филозофи ги отфрлиле многу од одговорите на претсократовците, но и понатаму продолжиле да оддаваат значење на прашањата со кои тие се занимавале.
Список на филозофи и школи
Еве список на претсократовски филозофи и движења (постојат мали варијации):
Други групирања
На овој список има неколку личности, особено Седумте старогрчки мудреди кои биле практични политичари и извори на епиграматичка мудрост, наместо шпекулативни мислители или филозофи во денешна смисла.
Марија Спинола
Марија Спинола (починала на 5 јули 1659 година, Рим) била италијанска трујачка. Таа била една од централните фигури на озлогласеното обвинителство „Спана“, една од само шесте кои беа погубени за повеќе од четириесет лица кои биле вмешани.
Биографија
Марија Спинола била родена во Палермо. Емигрирала од Сицилија во Неапол, а оттаму во Рим во 1627 година. Била мажена четири пати и живеела со ограничени економски услови.
Во 1650 година, станала лична пријателка на Жиронима Спана и била регрутирана во нејзината организација за трговија со смртоносен отров. Била важен член на организацијата Спана: имала директен контакт со Спана и регрутирала клиенти во бизнисот на Спана како астролог (и нејзиниот неофицијален бизнис како продавач на отрови).
На 31 јануари 1659 година, Џована Де Грандис била уапсена и затворена во папскиот затвор во Тор ди Нона, каде го дала своето признание на 1 февруари и почнала да ги именува имињата на нејзините соучесници и клиенти. Спинола била именувана од Де Грандис и уапсена во февруари, истиот месец како и апсењето на самата Спана. Спинола била важен сведок за самата Спана, бидејќи имала директен пристап до неа наместо индиректно преку Де Грандис, што бил случај со многу други соработници, како и тоа што била блиска пријатела.
Нимфоманија
Нимфоманија — појава која предизвикува претерани сексуални нагони кај жените. Жените кои боледуваат од нимфоманија ретко стапуваат во врска, бидејќи нивната претерана сексуална желба ги принудува постојано да бараат нови партнери или начини за задоволување на своите сексуални потреби.
Главни одлики кај нимфоманијата се зголемената потреба за секс, чести оргазми и желба за повеќе секс. Оваа појава психијатрите ја сметаат за психичко нарушување, но понекогаш нимфоманијата може да биде и почетен симптом на некое друго ментално заболување. Овие жени не се во можност да доживеат сексуално задоволство со ниеден маж, па поради тоа користат разни методи на сексуално задоволување, како мастурбација, хомосексуалност, оргии и слично. Чести се случаите лицата кои страдаат од нимфоманија да се наведуваат на проституција. Нимфоманијата може да се препознае од стручните лица и се смета за ментално заболување проследено со други симптоми.
Ема Стоун
Емили Џин "Ема" Стоун (родена на 6 ноември 1988 г.) е американска глумица. Својата прва улога, таа ја играла во филмот Кул Момци (2007). Во 2010, Стоун ја добила главната улога во комедијата Лесна девојка, за која добила номинација за Златен глобус за најдобра глумица во мјузикл или комедија. Таа исто така играла во романтичната комедија Таа луда љубов (2011), драмата Слугинки (2011), анимираниот филм Крудс (2013) како и во филмскиот серијал Неверојатниот Спајдермен  (2012, 2014) како Гвен Стејси.
Во 2014, Стоун играла главна улога во романтичната комедија Магија на месечината режирана од Вуди Ален и споредна улога во филмот Човекот-птица режиран од Алехандро Гонзалез Ињариту. Нејзината изведба во Човекот-птица и ги донела номинациите за наградите Оскар, Златен Глобус и БАФТА за најдобра глумица во споредна улога. На 11 ноември 2014, таа за првпат настапила на Бродвеј во мјузиклот Кабаре и за својата изведба добила позитивни критики.
Кучкар (Правишко)
Географија
Селото е сместено југозападно од градот Правишта, недалеку од брегот на Тракиското Море (северниот дел на Егејското).
Во Отоманското Царство
Во 1889 г. хрватскиот етнограф Стефан Верковиќ („Топографическо-этнографическій очеркъ Македоніи“) напишал за Кучкар:
Според статистиката на Васил К’нчов („Македонија. Етнографија и статистика“) во 1900 г. селото Кучкар се состоело од 500 Македонци-муслимани, кои Симовски по грешка ги води како Турци.
Во Грција
По Балканските војни, во 1913 г. селото е припоено кон Грција, согласно Букурешки договор. Истата година во него се попишани 396 жители, кои 1920 г. се намалиле на 359. Во периодот помеѓу 1912 и 1927 г. селото постепено се празнело. Грчките власти вршеле репресии врз жителите на Правишко, прогонувајќи го сето негрчко население. Македонското население, како муслиманско, е иселено во Турција. Во 1926 г. селото е преименувано во Елеохори, што во превод значи „маслинарник“. До 1928 г. на нивно место во Кучкар се населиле вкупно 544 грчки дојденци (138 семејства) од Источна Тракија.
Во 1940 г. населението пораснало на 987 жители. Следната 1941 г. целото подрачје е окупирано од Бугарија, чии чиновници во Кучкар изброиле 962 жители. Според пописот од 1951 г. селото имало 1.011 жители, а во 1961 г. тука живееле 1.072 лица. Во 1971 г. е забележан мал раст на 1.131 жител, кои во 1981 г. станале 1.204, а во 1991 г. се смалиле на 1.158 лица. Во 2001 г. во селото се заведени 1.126, а во 2011 г. — 1.195 лица.
Стопанство
Населението на Кучкар се занимава со одгледување на тутун, овошје, грозје и маслинки.
Норман Кемп Смит
Норман Кемп Смит (англ. Norman Kemp Smith), (1872–1958) е шкотски филозоф, предавач на универзитетот Принстон и професор по логика и метафизика на Единбуршкиот универзитет. Роден е во Данди, Шкотска како Норман Симит, а кога се оженил во 1910 г. кон името го додал презимето на сопругата Ејми Кемп
Кариера
Кемп Смит докторирал во 1902 г. на универзитетот Сент Ендрјуз. Од 1906 до 1916 г. предавал филозофија и психологија на Принстон, а од 1919 до 1945 во Единбург. Најпознат е како преведувач англиски на делото „Критика на чистиот разум“ од германскиот филозоф Имануел Кант (1929) кој се смета за стандарден превод на тој јазик. Неговите коментари на делата на Кант Дејвид Хјум и други се особено високо ценети. Од 1947 до 1948 г. бил претседател на Аристотеловото друштво.
Философите ширум светот го сметаат неговиот превод на „Критика на чистиот разум“ за дури подобар од германскиот оригинал и како таков некои германски професори го препорачуваат на студентите што добро го владеат англискиот јазик.
Ленгенбостел
Ленгенбостел (Lengenbostel) — општина во округот Ротенбург, во сојузната покраина Долна Саксонија, Германија.
Општински единици
Покрај главното место Ленгенбостел, кон општината припаѓа и местото Фрец.
Хуго Вивинг
Животопис
Роден е во Нигерија од англиските родители Волиса и Ен. Детството го поминал во Јужноафриканската Република, за потоа како тинејџер да се всели во Обединето Кралство, каде тој присуствувал во Queen Elizabeth's Hospital. Годината 1976 се сели во Австралија и таму тој присуствува во Knox Grammar School во Сиднеј. Подоцна матурирал на австралискиот национален инстутут за драмски уметности.
Својата прва поголема улога ја остварил во 1984 година како англиски капетан Даглас Џардин во ТВ серијата Bodyline. Четири години подоцна се појавува во австралиска мини-серија The Dirtwater Dynasty, а година подоцна игра заедно со Никол Кидман во филмот Bangkok Hilton. Годината 1991 примил награда од страната на австралискиот филмски институт за најдобар главен глумец во нискобуџетниот филм Proof. Годината 1994 го остварил својот интернационален успех со филмот Priscilla, Queen of the Desert, за по четири години да прими награда како најдобар глумец за филмот The Interview на филмскиот фестивал во Монтреал. Подоцна го игра Посејдон во мини-серијата Одисеј, а позајмувал глас и во цртаниот филм The Magic Pudding.
Својата светска популарност ја стеекнува со улогата на Агент Смит во три филма за Матрица (The Matrix, The Matrix Reloaded, The Matrix Revolutions), а се докажал и во филмската трилогија Господар на прстените каде го играл Елронд. Подоцно играл во неколку запазени филмови како што ср: Happy Feet, V for Vendetta и Трансформерси каде позајмувал глас за Мегатрон.
Миа Торнблом
Марија Сузан „Миа“ Торнблом, (родена на 10 мај 1967 година во Стокхолм ) е шведска авторка, говорник и едукатор за лидерство. Таа најмногу зборува за самодовербата и работи со тимско образование и има работено за менторската програма на Skandia Livs. Таа исто така била водителка на шоуто Nyberg & Törnblom кое се емитувало на ТВ3 во 2007 година заедно со Рене Ниберг.
Панчаревска Река
Панчаревска Река (позната и како Селска Река и Прави Андак) — река во Македонија, извира на планината Влаина.
Извор
Изворите на реката се наоѓаат под врвот Туторвица на 1.423 метри надморска височина. Од изворот до селото Панчарево, реката е позната и под имињата Селска Река и Прави Андак. Од селото Панчарево до вливот во реката Брегалница се нарекува Панчаревска Река.
Притоки
Кон Панчаревска Река се влеваат следниве потоци:
Музички фестивал Мандреа
Музичкиот фестивал Мандреа (претходно „Мандсток Фестивал“) е годишен музички фестивал што се одржува во Трентино покрај езерото Гарда во Италија од 2012 година.
Во 2015 година, фестивалот бил оценет како еден од најдобрите европски летни музички фестивали. и како еден од 10-те „најдобри фестивали во Европа, за кои веројатно никогаш не сте слушнале.
Музиката често вклучува врвни реге хедлајнери на сцената на Амфитеатарот, фолк музика во Велика Британија на сцената Банџо Буда, како и рок, даб, хип-хоп и електронска музика на другите сцени низ локацијата. Претходните изведби ги вклучувале Вил Вајт од Пропелерхедс, Израел Вибрејшн, Бањанс и Гледиејторс.
Фестивалот, исто така, организира многу спортски активности, како скејт-бординг, планински велосипедизам, качување по карпи, кањонирање и води редовна автобуска линија до различни локации во областа.
Наводи
<references group="" responsive="1">
Објект на ул. „Гоце Делчев“ бр. 33 (Штип)
'''Објект на ул. „Гоце Делчев“ бр. 33''' ― староградска куќа во Штип, Македонија. Куќата е заведена како Културно наследство на Македонија.
Џуџеста спирална галаксија
Џуџеста спирална галаксија — џуџеста верзија на спирална галаксија. Џуџестите галаксии се карактеризирани со тоа што поседуваат мали сјајности, мали пречници (помали од 5 кпс), ниска површинска сјајност, и ниско ниво на водородни маси. Овие галаксии може да се сметаат како подкласа на површинко слабосјајните галаксии.
Џуџестите спирални галаксии, особено нивните џуџести сродници видовите Sa-Sc спирални галаксии, се мошне ретки. За споредба, џуџестите елиптични галаксии, џуџестите неправилни галаксии, и џуџестите верзии на Магелановите спирални галаксии (кои може да се сметаат за преодни галаксии меѓу спиралните и неправилните во однос на морфологијата) се доста чести.
Се претпоставува дека џуџестите спирални галаксии може да се преобразат во џуџести елиптични галаксии, особено во густите јата.
Местоположба
Повеќето забележани џуџести спирални галаксии се сместени надвор од јатата. Силните гравитациони заемодејства меѓу галаксиите и заемодејствата меѓу галаксиите и меѓујатниот гас се очекува дека ќе ги уништат дисковите на повеќето џуџести спирални галаксии. Сепак, џуџестите галаксии со спирална структура се забележани во јатото Девица и во јатото Коса.
Рондокан (округ)
Рондокан е еден од седумте окрузи на покраината Акомајо во регионот Куско во Перу. Центар на округот е Рондокан.
Исламски музеј
Исламскиот музеј (арапски: ?) е музеј кој се наоѓа во стариот дел на Ерусалим, во близина на Ал Акса. Била изградена за време на малмуците во 1282 година. Но денешниот модерен музеј бил изграден во 1923 година.
Швајцарија на Балканите
Швајцарија на Балканите – македонски роман од Драги Михајловски. Книгата е издадена во 2015 година во СР Македонија.
Содржина
Швајцарија на Балканите  - на Драги Михајловски авторот навлегол во сферата на можното-односно на утописката литература. Возбудливо напишан роман, убаво структуиран со завршна поента во која авторот се навраќа на своето пишување, својата естетика, своето писателско вјерују и кажува дека сè што научил во животот е да пишува, односно да живее еден паралелен живот полн со возбуди што можеби никогаш не се случиле и нема да се случат во блиска иднина. Романот „Швајцарија на Балканите“ е богата ризница на чистиот македонски јазик, танц на умот меѓу избраните зборови, постигната смисла на секоја реченица што претендира да биде дел од оваа многу креативна и врвна лексичка пирамида, констатира Раде Силјан во препораката на најновото романескно остварување на познатиот македонски писател.
Михајловски денес е еден од најнаградуваните, најанализираните, најомилените и најпреведуваните писатели во Македонија, но и пошироко. Ова секако се должи на неговиот привлечен и податлив за читателите прозен стил во кој е вградена народната раскажувачка традиција. Покрај стилот на авторот, треба да се истакне и книжевната вредност на прозното творештво на Михајловски кое е вонвременско, бидејќи најчесто може да се чита и како историски и како современ текст, а неретко и како предвидување за иднината. Покрај тоа што е апликативна за сите времиња, треба да се потенцира и тематската сеопфатност на прозата на Михајловски која е подеднакво привлечно четиво за сите генерации. Преку огромниот семан- тички потенцијал на своето творештвото, мајсторот на прозниот збор, Михајловски, постојано создава нови значења во имагинацијата на читателите. Затоа прозното творештво на Михајловски останува неисцрпен извор за нови креативни читања, критички осврти и толкувања од страна на читателите и книжевните критичари, а поттик и инспирација за младите писатели.
Agaricus moelleri
Таксономија
Многу години Agaricus moelleri бил погрешно акредитиран со биномот Agaricus placomyces од некои британски автори. Епитетот placomyces всушност бил даден на северноамериканскиот вид Agaricus од Чарлс Хортон Пек во 1878 година (сега познат како Agaricus praeclaresquamosus AEFreeman 1979). Сегашниот бином Agaricus moelleri беше објавен во 1976 година од украинскиот миколог Соломон П. Васер.
Опис
Капачето има сиво-кафеава дамка во центарот и ладно сиво-кафено скалирање на околната безбела позадина. Е5 to 9 cm во пречник и пожолтува кога има модринки. Кога е млад е овален, подоцна се израмнува. Стеблото има овенати прстен, и многу лесно обојува жолто кога е модринка, а оваа боја потоа се менува во кафена со текот на времето. Месото на стеблото добива модринки само слабо и е позабележително во основата. Жабрите се преполни и слободни, како што е типично за Agaricus. Кај младите примероци се розови, но кај постарите овошни тела кафени до црни. Месото е бело и не ја менува бојата при сечењето. Забележано е од некои автори дека мириса на мастило, јодоформ, пот или мувлосана слама. Спорите се 4–6 x 3–4 Мм и се елипсовидни. Мирисот наликува на фенол.
Сличен вид кој се јавува во Северна Америка, Agaricus praeclaresquamosus AE Freeman 1979, има неколку варијанти, од кои некои се поголеми.
Реткиот Agaricus phaeolepidotus, исто така, има јодоформ, или мирис на мастило, но има покафеави лушпи на капачето и помалку лесно обојува жолто.
Дистрибуција и живеалиште
Agaricus moelleri се наоѓа во умерените зони на северната хемисфера. Северна Америка, Азија Британија и Европа, кои растат во мешани шуми и шуми. Тој е широко распространет, но може да биде локално редок и фаворизира богати алкални шуми или паркови.
Слични видови
Agaricus hondensis е сличен, со розова нијанса и поцврсто месо.
Двориште (Велешко)
Двориште — село во Општина Градско, во средишното Повардарие, централна Македонија. Денес нема жители.
Географија и местоположба
Селото се наоѓа во областа Клепа, меѓу планинските села во југозападниот дел на општината. Седиштето Градско е источно од Двориште, во плодната долина на Вардар.
Историја
Подрачјето на Двориште е населено уште од доцната антика, зашто сведочи наоѓалиштето Кале (или Клепа) источно од селото.
На почетокот на XX век жителите на селото веќе потпаднале под врховенството на Бугарската егзархија. По податоци на егзархискиот секретар Димитар Мишев („La Macédoine et sa Population Chrétienne“) во 1905 г. во Дворишта (Dvorichta) имало 120 Македонци под егзархијата и работело бугарско училиште.
На етничката карта од 1927 г. Леонард Шулце Јена го укажува Дворишта (Dvorišta) како македонско христијанско село.
Население
Селото почнало масовно да се раселува некаде во 1960-тите и е сосема напуштено во 1980-тите. Според пописот од 2002 година, Двориште немало ниеден жител. Истото било потврдено и на пописот од 2021 година.
Родови
Двориште било македонско село.
Според истражувањата од 1920-1924, родови во селото биле:
Иселеништво
Селото е целосно иселено, а најголем број од населението е иселено во Велес.
Список на Јупитерови тројанци (тројански табор)
Ова е список на Јупитерови тројанци сместени во тројанскиот табор — издолжено закривено подрачје околу следечката Лагранжова точка, 60° зад Јупитер.
Сите астероиди во точката носат имиња на учесници во Тројанската војна од тројанска страна, со исклучок на 617 Патрокле, кој е наречен пред да се воведе ова правило. Така, 624 Хектор е астероид со грчко име во „грчката“ Лагранжова точка.
Тројанците во тројанскиот и грчкиот табор се откривани на различни наврати, бидејќи се одвоени за 120°, па кога едната група е видлива, другата е зад Сонцето и обратно.
Алфред Херман Фрид
Живот
Роден во Виена, Австрија, во еврејско семејство, Фрид го напуштил училиштето на 15-годишна возраст и почнал да работи во книжарница. Во 1883 година се преселил во Берлин, каде што отворил своја книжарница во 1887 година. По објавувањето на делото „Положете го оружјето!“ (Die Waffen nieder!) на Берта на фон Зутнер во 1889 година, тој и фон Зутнер започнале во 1892 година да печатат списание со истото име. Во написите објавени во „Положете го оружјето!“ и неговиот наследник, „Мировниот часовник“ (Die Friedenswarte), тој ја прикажувал својата пацифистичка филозофија.
Фрид бил истакнат член на есперантското движење. Во 1903 година ја објавил книгата „Учебник за меѓународниот јазик есперанто“  (Lehrbuch der internationalen Hilfssprache Esperanto).
Во 1909 година соработувал со Пол Отлет и Анри Лафонтен од Средишната канцеларија на меѓународните здруженија во подготовката на „Годишник на меѓународниот живот“ (Annuaire de la Vie Internationale).
Во 1911 година ја добил Нобеловата награда за мир заедно со Тобијас Асер.
За време на Првата светска војна, Фрид се преселил во неутралната Швајцарија и продолжил да се залага за меѓународен мир. Починал во родниот град Виена во 1921 година, Неговата пепел е закопана во крематориумот Зимеринг.
Празник
Празник, сведен  или слава  — вид верска, национална, државна, културна или друга прослава, а понекогаш вклучува и фестивал.
Верски празници (благдени)
Повеќето празници се производ на верувањата и религиите. Христијанските празници се дефинирани како дел од литургиската година. Во Исламот, најголем празник е Рамазан. Источните религии (хиндуизам, џаинизам и сикизам имаат повеќе празници, а за најголем се смета Дивали, фестивалот на светлината. Во Јапонија се празнуваат празници од различни религии. Келтските и неопаганските празници се тесно поврзани со фестивалите кои се празнуваат во Шведска (каде 80% од жителите припаѓаат на лутеранската црква). Евреите имаат две празнични сезони: пролетна (Пасха) и есенска сезона. Единствено Јеховините сведоци не празнуваат никакви празници, дури ни Божик и Велигден.
Нова година
Новогодишните празници се главни во зимската сезона на прославувања речиси кај сите народи. Ова е период околу зимскиот солстициум, околу кој се врзани повеќето културни и верски прослави. Обично овој период започнува во ноември и завршува во јануари. Најчесто зимските празници имаат комерцијален карактер, а симболите кои се користат се снегулки, зимски мотиви и зимски песни.
Државни празници
Повеќето суверени држави и територии прогласуваат локални празници кои се засноваат врз значајни датуми од нивната историја, но вклучуваат и некои меѓународни празници (како денот на трудот или денот на жената). Државните празници според тоа се различни во секоја земја, и најчесто се прогласуваат за неработни денови.
Неофицијални празници
Во оваа категорија празници спаѓаат прославите кои најчесто не се запишуваат во календарите на празници, без разлика на нивното масовно прославување. Тоа се празници кои рекламираат нешто, или денови на некој историски настан кој не е официјално прославуван, и секако, тука спаѓаат и одбележувањето на „смешни“ денови, како на пример 1 април 2 февруари и слично.
Основен суд Кратово
Основен суд Кратово — суд со основна надлежност сместен во градот Кратово и го опфаќа подрачјето на општината Кратово.
Судот во Кратово ја извршува судската власт во прв степен во рамките на гореспоменатата општина. Основниот суд во Кратово одлучува за сите дела во прв степен по кривични дела и прекршоци извршени на подрачјето на општината Кратово.
Историја
Основниот суд во Кратово е основан на 31 март 1945 година со донесувањето на Повелбата на Президиумот на АСНОМ за устројство на редовните судови во Македонија.
Внатрешна организација
Основниот суд во Кратово располага со три судници. Судот се наоѓа на улицата „Јосиф Даскалов“ бб, сместен во центарот на градот. Зградата на судот се состои од три ката со приземје и подрумски дел.
Судот има ангажирано четири судии за решавање на предметите, од кои еден е претседател на судот и тројца судии.
Левтера
Левтера — село во Егејскиот дел на Македонија, Грција, дел од општината Кушница, област Источна Македонија и Тракија.
Во Османлиската Империја
На крајот на XIX век, Левтера било село во Правишката каза на Отоманската Империја. Во 1889 година, Стефан Верковиќ („Топографски и етнографски опис на Македонија“) пишува за Левтера:
Храмот „Св. Архангели“ во Елевтерес бил изграден во 1891 година под епископот Дионисиј Елефтериополски, споменат во ктиторскиот натпис. До 1900 година, според статистиката на Васил К’нчов („Македонија. Етнографија и статистика“), 300 Грци и 300 грчки муслимани живееле во Левтера.
Биргита Троциг
Животопис
Биргита Троциг била добитничка на многу книжевни награди, меѓу другото и на наградата Овралид во 1997 година. Биргита Троциг живеела во Лунд и остана активна во јавниот живот и со различните проекти на Шведската академија во поголемиот дел од нејзиниот подоцнежен живот.
На 15 мај 2011 година, Питер Енглунд ја објавил веста за смртта на Троциг вечерта на 14 мај по долго боледување.
Дарко Димитриевски
Дарко Димитриевски (роден на ) — македонски ракометар кој игра за екипата на Хапоел Ашдод, Израел. Димитриевски е млад македонски ракометар кој потекнува од Велес. Своите ракометни почетоци ги имал на 8 годишна возраст во својот роден град. Досега Димитриевски има играно за неколку македонски клуба, Борец, МРК Вардар, Вардар Про и за Куманово. Во интернационалните води запливува на 18 годишна возраст со потпишување на договор со катарскиот клуб Катар Спорт. Успешната интернационална кариера продолжува да ја гради во Пуерто Сагунто, па Адемар Леон во Шпанија. Во 2015 година потпишува за унгарски Чургу, но година подоцна решава да се врати во родната земја и потпишува за РК Металург, па ГРК Борец, за повторно да се врати во РК Металург во сезона 2017/ 2018.
Биргита Троциг
Книжевна кариера
Троциг била една од најпознатите модерни писатели во Шведска која напишала неколку романи во кои и дала глас на нејзината католичка вера (иако се вели дека нејзината перспектива била егзистенцијална наместо христијанска ) и нејзините мрачни визии. Повратните теми се смртта и воскресението на љубовта. Меѓу нејзините романи се Sjukdomen („Болеста“) (во филмот Кејсарен, „Царот“ во 1979 година) и Dykungens dotter („Ќерката на кралот од кал“) (1985). Таа, исто така, напишала есеи и статии за поезија, и дела од прозни песни: Анима (1982) и Саманханг („Контексти“) (1996).
Дарко Димитриевски
На почетокот на 2018 година заминува од РК Металург и става потпис на договорот со Хапоел Ашдод, еден од водечките клубови во израелското првенство. Моментално е дел и од македонската ракометна репрезентација.
Професионална кариера
Во својата кариера, Дарко Димитриевски има настапувано за повеќе клубови и тоа:
1272
1272 (Римски бројки) — престапна година според општоприфатениот календар. Тоа била 1272 година од новата ера, 272. од вториот милениум, 72. од XIII век и трета од 1270-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6780 и 6781 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6022 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5032 и 5033 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2025.
Бином
Бином (или двочлен полином) е полином со 2 членови, т.е. збир на два мономи.
Примери за биноми
IC 1691
IC 1691 — галаксија во соѕвездието Береникина Коса, заведена во Новиот општ каталог на длабоконебесни тела.
Откривање
Објектот е откриен на 23 март 1903 година од страна на Макс Волф.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 24 м 9,3 с, а неговата деклинација, односно висината на лакот на тој агол, +23° 17' 6". Положбениот агол на објектот е во износ од 150°.
NGC 2778
NGC 2778 — елиптична галаксија во соѕвездието Рис, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2778 се споменува и како UGC 4840, MCG 6-20-43, CGCG 180-54.
Откривање
Објектот е откриен на 28 март 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2778 е од видот E3. Видливиот сјај со голо око изнесува 12,4 m, а оној во рамките на интервалот од минималната до максималната честота 13,4 m, додека површинскиот сјај изнесува 12,8 m/лм2. NGC 2778 има привидни димензии од 1,4' х 1'.
Други поделби
Проучување на NGC 2778 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 25955. Во рамките на атласот на длабокото небо, Уранометрија 2000.00, објектот припаѓа на групата означена со бројот 103; додека во Каталогот на основни ѕвезди (GSC) е групиран под бројот 2499. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 952.
Список на земјите по ИЧР
Ова е список на сите земји по индекс на човеков развој (ИЧР) според Извештајот за човеков развој на Програмата за развој на ООН. Најновиот извештај е на 14 декември 2015 и се темели на проценките за 2014 г. Опфаќа 185 земји-членки на ООН (од вкупно 193), заедно со Хонгконг (НР Кина) и Палестинските територии. Не се наведени осум членки на ООН поради недостаток на податоци. За споредба е даден и просечниот ИЧР на региони во светот и групи земји.
Индексот на човековиот развој (ИЧР) е споредбена мерка за изразување на очекуваниот животен век, писменоста, образованието, животниот стандард и квалитетот на животот за секоја од земјите ширум светот. Претставува и стандарден начин на изразување на благосостојбата, особено онаа на децата. Овој индекс е показател за тоа дали земјата е развиена, во развој или неразвиена, а го изразува и влијанието на економската политика врз квалитетот на животот. Творци на индексот се пакистанскиот економист Махбуб ул Хук и индискиот економист Амартја Сен.
Земјите се делат на четири категории на човеков развој. Секоја од нив содржи 47 земји, освен една, која има 56. Категориите се следниве: Многу висок човеков развој, Висок човеков развој, Среден човеков развој и Низок човеков развој.
Поради новата методологија усвоена во 2010, бројките на ИЧР се пониски од оние во претходните извештаи.
Најголем пад на ИЧР од 1998 до денес доживеал Зимбабве, од 0,514 во 1998 на 0,140 во 2010. Земјата со најголем пад од 2009 до денес е Зелениот ’Рт, со пад од 0,170.
Над половина од светското население живее во земји со „среден развој“ (51%), додека во категоријата „низок развој“ спаѓа помалку од една петтина (18%) од населението. Земјите со „висок“ и „многу висок“ човеков развој сочинуваат помалку од една третина од вкупното светско население (30%).
Азија
10 највисоки
10 најниски
Америка, Јужна
10 најниски
Америка, Северна
10 највисоки
10 најниски
Африка
10 највисоки
10 најниски
Европа
10 највисоки
10 најниски
Океанија
10 највисоки
10 најниски
Членки на Арапската лига
10 највисоки
10 најниски
Европска Унија
10 највисоки
10 најниски
Источна Азија и Тихиот Океан
10 највисоки
10 најниски
Латинска Америка
10 највисоки
10 најниски
Близок Исток и Северна Африка
10 највисоки
10 најниски
Религија во Габон
Уставот на Габон ја гарантира слободата на вероисповед, а Владата генерално го почитува ова право во практиката.
Ислам
Исламот е во мала мера присутен во Габон, со околу 6% од вкпното население. Најголем дел од муслиманите се сунити. Еден од поранешните претседатели на земјата го прифатил исламот во 1971 година. И покрај тоа што се претежно христијанскиот народ, Омар Бонго придонел земјата да се вклучи во Исламската коалиција во 1974 година, а бил воведен и еднопартискиот систем, кој пак бил поништен и бил вратен повеќепартискиот систем во 1990-тите години. .
Биначка Морава
Биначка Морава — река што тече низ Македонија и јужна Србија (вкл. југоисточно Косово). Тече во правец југозапад-североисток, ја преминува границата со Србија, и по течение од 49 км кај Бујановац се спојува со Прешевска Моравица, образувајќи ја Јужна Морава.
Извор и течение
Реката извира на планината Скопска Црна Гора, северно од Скопје. Се образува со слевањето на Кључевска и Слатинска Река, кои заедно ја сочинуваат Голема Река. Реката тече уште 4 км во Македонија, па ја преминува границата и го добива името Биначка Морава, по селото Бинач, Општина Витина. Понатаму тече покрај Витина, а потоа и крај Гнилане, за кое некогаш имала големо значење. Оттаму продолжува кон селата Доморовце и Кончуљ, па ја образува Јужна Морава заедно со Прешевска Моравица.
Биначка Морава припаѓа на сливот на Црното Море. Се спојува со Западна Морава која се спојува и се влева во Дунав, а потоа во Црното Море. Целиот слив на Биначка Морава со неговите притоки зафаќа површина од 1.156 км2.
Просечниот месечен проток на Биначка Морава значително почнува да се зголемува во февруари, кога протокот е поголем од јануари за 2,89 м3/сек во Домороц и 356 м3/сек во Кермјан. Во однос на февруари-март, овој дотек во првиот локалитет е поголем за 2,35 м3/сек и во Кермјан за 2,20 м3/сек, кога во овие локалитети достигнува најголема висина на дотек, во март. Минимален прилив е забележан во август во двата локалитети. Од максималниот проток овој август е помал за повеќе од 12 пати во Домороц и 8 пати во Кермјан. Врз основа на ова може да се заклучи дека во Биначка Морава најголем прилив има во март и февруари, а најмал во август и септември.
Десните притоки на Биначка Морава се реките: Летница, клисурата Карадаку, Писјани, Лаштице, Слубице и реката Лапуша. Потоците се разликуваат како кратки, брзотечечки реки, со длабоки и тесни долини, со изразена ерозивна моќ.
Дрезденска долина на Елба
Дрезденската долина на Елба е поранешен објект на светското културно наследство во Дрезден, Германија. Долината, протегајќи се на околу 20 километри и поминувајќи низ Дрезденската долина и градот Дрезден, е едно од двете културни знаменитости долж реката Елба. Вредноста на оваа знаменитост лежи во фактот дека вклучува и урбана зона, како и природните речни брегови и падини.
Како точки на интерес во долината на Елба влегуваат Пилниц со неговиот замок и старото село, како и селото Лошвиц со замокот Албрехтсберг, делата на инженерството како мостот Сино чудо, жичената железница во Дрезден и висечката железница во Дрезден и историскиот центар со градбите Тераса на Брил, Земперова опера и Хофкирхе (римокатоличка црква во поранешниот суд). Делови на областа како Блазевиц се историски предградија на градот, додека истовремено се и индустриски окрузи.
Плановите за изградба на мостот Валдшлесхен (Waldschlößchenbrücke) со четири ленти низ долината се покажаа контроверзни. Во 2006, одборот на светското наследство на УНЕСКО ја сместил Дрезденската долина на Елба на нејзиниот список на светско наследство во опасност и се заканил со нејзино повлекување од списокот на објекти на светско наследство. Според официјалната страница на одборот, одборот означил дека „плановите за изградба на мост преку Елба би можеле да имаат сериозно влијание врз целовитоста на пејзажот и дека со тоа долината повеќе нема да заслужува да биде дел од списокот на светско културно наследство“ и затоа одлучиле да ја сместат Дрезденската долина на Елба на списокот на загрозени објекти на светското наследство и назначиле дека доколку плановите за мостот се остварат во 2007, долината ќе биде повлечена од самиот список“.
Во јуни 2009 на состанокот на УНЕСКО во Севиља, одборот на светското наследство одлучил со 14 против 5 гласа и два воздржани да ѝ го одземе статусот на Дрезденската долина на Елба како објект на светското културно наследство.
Дискова галаксија
Дискова галаксија — галаксии карактеризирани од присуството на диск, сплеснат кружен простор исполнет со ѕвезди. Овие галаксии можно е и немора да поседуваат и централен недисковита област (галактичка испакнатост).
Во дискови галаксии спаѓаат:
Религија во Бурунди
Религијата во Бурунди има значајна улога во секојдневниот живот на луѓето во земјата. Постојат поголем број на религиозни групи. Според проценките од 2008 година спроведени од ЦИА, околу 86% од населението на Бурунди е христијанско (62,1% Римокатолици, 23.9% Протестанти), 7,9% немаат одредено религија и 2,5% се муслимани (главно сунити). . Според „Енциклопедија на Африка“, 67% се христијани, 23% ги почитува традиционалните религии, а 10% се муслимани. .
Бурунди има највисок процент на католици од било која друга земја во Африка. Таа е една од трите земји на континентот каде католицизмот се почитува од страна на мнозинството на жители, другите две се соседите Руанда и Демократска Република Конго.
Христијанство
Најраните христијански мисионери во земјата пристигнале во 1879 година, но мисионерите биле убиени, а кралот на Бурунди, кој владеел до 1908 година, немал интерес за странската теологија.
Поголем број на христијански мисии започнале кон почетокот на XX век, кога земјата била под германска колонијална власт заедно со белгиската колонијална ера. Католички и протестантски мисионери пристигнале во првите две децении на XX век, а во 1920 година започнало мисионерството и на Баптистите, во 1930 година - Методистите и англиканците. Овие мисии биле тесно поврзани со колонијалниот проект на европските земји. По крајот на оваа ера и прогласувањето на независност на земјата, христијанството продолжило да има голема улога кај политичките водачи во земјата која со речиси 11 милиони жители е една од најгусто населените земји во Африка.
Верските институции во Бурунди често имаат улога преку која помагаат за надминување на социјалните поделби, граѓанскиот хаос и масовното насилство, но од друга страна и самите тие се цел на критика. . Според Тимотеј Лонгман, професор и директор на Центарот за африкански студии, колонијалните власти и христијанските мисионери довеле да земјата биде воведена во нова анархија преку поделба на етничките заедници во општеството и создавање на идеолошки поделби и нееднаквост.
Почетното прифаќање на католицизмот во Бурунди се случило од народот Хуту, кој го сочинува и мнозинството во Бурунди, додека протестантството било прифатено од страна на народот Тутси. . Резултатот од етничките разлики довело до дискриминација и конфликти и одмазднички геноцид помеѓу двата народи.
Градот Мушаша во провинцијата Гитега служи како седиште архиепископот.
Ислам
Исламот пристигнал во Бурунди околу 200 години пред христијанството преку сунитските арапски трговци активни во регионот на езерото Тангањика на источниот африкански брег. Сепак, исламот е религија со помал процент на застапеност во земјата. Во текот на овој период започнал и отпорот на кралот Мвези IV, кој на крај успеал да го спречи ширењето на исламот. Бројот на муслимани се зголемил во периодот од 1894-1916 година под германска власт на земјата. По започнувањето на Првата светска војна, градот Буџумбура бил со мнозинство муслиманско население. Ситуацијата се променила во времето на белгиското колонијално владеење во периодот од 1916 до 1962 година, кога католицизмот бил во голема мера распространет.
Денес муслиманското население е силно урбанизирано и населено во градовите Буџумбура, Гитега. Големо мнозинство од муслиманите се сунити, додека мал број се шиити и ибади. Република Бурунди е официјално секуларна држава и неколку муслимански празници како Рамазан бајрам и Курбан бајрам се слават како државни празници заедно со христијанските празници. . Во поново време, политичките органи и медиумите често ги критикуваат исламските проповедници бидејќи се сомневаат дека сакат да предизвикат дестабилизација.
Според проценките на Стејт Департментот од 2010 година, помеѓу 2-5% од населението се муслимани.
NGC 558
NGC 558 — елиптична галаксија во соѕвездието Кит, заведена во Новиот општ каталог на длабоконебесни тела. Телото било предмет и на други истражувања, па освен како NGC 558 се споменува и како CGCG 385-143, NPM1G -02.0039, DRCG 7-5.
Откривање
Телото е откриено на 1 февруари 1864 година од страна на Хајнрих Даре, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 558 е од видот E5. Видливиот сјај со голо око изнесува 14,3 m, а оној во рамките на интервалот од минималната до максималната честота 15,3 m, додека површинскиот сјај изнесува 11,7 m/лм2. NGC 558 има привидни димензии од 0,4' х 0,2'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 27 м 16,1 с, а неговата деклинација, односно висината на лакот на тој агол, - 1° 58' 14". Положбениот агол на објектот е во износ од 110°.
Други поделби
Проучување на NGC 558 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 5425. Во рамките на атласот на длабокото небо, Уранометрија 2000.00, објектот припаѓа на групата означена со бројот 218; додека во Каталогот на основни ѕвезди (GSC) е групиран под бројот 4682. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1259.
Национален Фронт
Национален Фронт (малајски Barisan Nasional, скр. BN) е најголемата политичка коалиција во Малезија. Формирана е во 1973 како наследник на Алјансата (Parti Perikatan), и таа е малезиската владеечка партија уште од независноста на државата. Штабот на партијата се наоѓа во главниот град, Куала Лумпур.
Тисте
Тисте (Tiste; Woonst) — општина во округот Ротенбург, во сојузната покраина Долна Саксонија, Германија.
Одредишта на Air Berlin
Список на одредишта на Air Berlin:
Европа
Австрија Хрватска Кипар Данска Финска Франција Германија Грција Унгарија Италија Косово Холандија Норвешка Полска Португалија Русија Шпанија Шведска Швајцарија Турција Обединето Кралство
Марта Тиканен
Марта Елеонора Тиканен (родена на 3 април 1935 година) е финска писателка што зборува шведски.
Биографија
Родена во Хелсинки, таа работела како известувач за Hufvudstadsbladet од 1956 до 1961 година. Дипломирала на Универзитетот во Хелсинки, магистер по уметност во 1958 година и магистер по филозофија во 1961 година. Тиканен била во брак со писателот Хенрик Тиканен. Филмот заснован на нејзината книга Manrape ( Män kan inte våldtas, „Мажите не можат да бидат силувани“), во режија на Јорн Донер, бил објавен во 1978 година.
NGC 7578/1
NGC 7578/1 — елиптична галаксија во соѕвездието Пегаз, заведена во Новиот општ каталог на длабоконебесни тела. Објектот не претставува Дрееров објект.
Откривање
Објектот е откриен на 18 септември 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 7578/1 е од видот E1. Видливиот сјај со голо око изнесува 14 m, а оној во рамките на интервалот од минималната до максималната честота 14,9 m, додека површинскиот сјај изнесува 12 m/лм2. NGC 7578/1 има привидни димензии од 0,4' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 17 м 13,5 с, а неговата деклинација, односно висината на лакот на тој агол, +18° 42' 30"".
Други поделби
Проучување на NGC 7578/1 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 70934. Во рамките на атласот на длабокото небо, Уранометрија 2000.00, објектот припаѓа на групата означена со бројот 169; додека во Каталогот на основни ѕвезди (GSC) е групиран под бројот 1715. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 320.
Едвард Бенеш
Едвард Бенеш (Edvard Beneš; Кожлани, 28. мај 1884 г. — Сеизмово Усти, 3. септември 1948 г.) бил водач на Движењето за независност на Чехословачка, министер за надворешни работи и втор претседател на Чехословачка од 1935 до 1938 година, и повторно од 1940 до 1948 година, кога, по доаѓањето на комунистите на власт, поднел оставка.
Детство и образование
Едвард Бенеш е роден како најмлад син во селско семејство во малиот град Кожлани во Чешка, 60 км западно од Прага. Поголемиот дел од младоста ја поминал во местото Винохради во областа на Прага, каде што тој го посетувал средното училиште од 1896 до 1904 година, за кое време играл фудбал за клубот Славија од Прага. По завршувањето на средното училиште се запишал и дипломирал на Филозофскиот факултет на Карловиот универзитет во Прага, а потоа отишол во Париз, каде ги продолжил студиите на Сорбона и во Независниот факултетот за политички и општествени науки. Првиот степен го завршил во Дижон, каде докторирал право во 1908 година, а една година подоцна, откако ги положил строгите испити во Прага, се стекнал со диплома доктор по филозофија. Предавал три години на Прашката трговска академија, а во 1912 година станал професор по социологија на Карловиот универзитет.
Истовремено во 1906 година во Париз се верил со неговата идна сопруга Хана и го сменил своето име од Едуард во Едвард.
Политички живот
За време на Првата светска војна, Бенеш бил еден од основачите на независна Чехословачка. Тој организирал тајно антиавстриско чехословачко движење за независност под името „Мафија“ (Maffie). Во септември 1915 година, отишол во егзил во Париз, каде со многу сложени дипломатски напори успеал да издејствува признавање од Франција и Велика Британија за Чехословачкото движење за независност. Во периодот од 1916 до 1918 година бил секретар на Националниот совет на Чехословачка во Париз и министер за внатрешни и надворешни работи во привремената влада на Чехословачка. Тој ја претставувал Чехословачка во преговорите, што довело до склопување на Версајскиот мировен договор.